戰國策正解卷一

西周
周孝王封其弟於河南
其後河南惠公
復自封其少子於鞏
河南爲西周
鞏爲東周
顯王時
趙與韓
周爲二
於是東西周各爲列國
周王徒守虛位
征伐策謀
盡出於兩周

安王
嚴氏爲賊
而陽豎與焉
與音預
下同
○
嚴氏
嚴遂
爲賊
謂嚴遂使聶政刺韓相傀
兼中哀侯
事在韓烈侯策
又韓釐侯策曰東孟之會
聶政陽堅
刺相兼君
是陽堅與也
道周
周君留之十四日
載以乘車駟馬而遣之
乘繩證反
○
道周
謂堅出亡過周
乘車
謂非兵車也
按韓子
嚴遂不善周君患之
馮沮曰
嚴遂相
而韓傀貴於君
不如行賊於韓傀
則君必以爲嚴氏也
由此觀之堅蓋韓人
而或嘗濳與周通謀者
故出亡道周
周君亦厚遇之也
韓使人讓周
周君患之
讓
謂責以厚陽堅
客謂周君
正語之曰
寡人知嚴氏之爲賊
而陽堅與之
故留之十四日
以待命也
小國不足以容賊
君之使又不至
是以遣之也
語魚據反
使所吏反
○
語告也
正語
謂顯然而告也
待命
謂待韓之命小國
西周自謂也
容賊
謂容保陽堅也
［考異］
堅諸本作豎
曾本作堅
按韓策亦作堅
故今從之
謂周君下
諸本無曰字
今從高本
○
［補正］
嚴氏爲賊
而陽堅與焉
姚宏云
堅曾一作堅
案姚校當作一作堅
韓策作堅
爲賊非堅孺所能與
作堅是也
　　　　　　　　　　　　
赧王
凡十七章　　　　
周共太子死
有五庶子
皆愛之而無適立也
共恭同
適丁歴反
○
周紀云
西周武公之共太子死
適主也
司馬翦謂楚王曰
何不封公子咎
而爲之請太子
咎音皐
爲于僞反
下爲太同
○
鮑彪曰
司馬楚卿
疑卽昭翦
愚謂
封
卽下文資之以地
是也
左成謂司馬翦曰周君不聽
是公之智困
而交絕於周也
言專爲公子咎請太子
而周君不聽
不如謂周君
曰孰欲立也
微告翦
翦令楚王資之以地
令力呈反
下皆同
○
微密也
言封欲立者
以爲之資助
公若欲爲太子
因令人謂相國御展子廧夫空
曰王類欲令若爲之
此健士也
居中
不便於相國
相息亮反
下同
○
爲猶助也
欲爲太子
謂欲助爲太子者以地也
鮑彪曰
楚相之御
姓展
廧嗇字同
小臣也
空其名
類猶似也
碕哲夫曰
令若之若
恐翦誤
得之
此
指翦也
言相國聞王欲令翦爲助太子之事
而又恐翦居中用事
不便於己
則必不使他人矣
相國令之爲太子
相國果翦之周助爲太子者也
［考異］
翦令之令
高本作今
一本資作奉
［補正］
周共太子死
周本紀作西周武公之共太子死
高誘蓋以周王太子
故編之東周耳
下文謂周君
乃指東周公
王太子死
而說周君也
史遷據下周君
及公子咎之文
爲西周君之太子耳
鮑據史記
改載西周
非高意也
姑依高本
謂齊王曰
王何不以地齎周最
齎持遺也最周
以爲太子也
齊王令司馬悍
以賂進周最於周
合力呈反下皆同
○
碕哲夫曰
凡言謂
言爲
不人者
皆自爲自記也
言或言客
或稱名
皆聞記也
愚按
此司馬悍謂齊王
而王乃使悍也
齎資通
卽上章資之以地也
左尚以此得事
以敎悍進最之方
以得尊寵用事也
［考異］
悍劉本作稈
賂一本作地
坊本無請字
今從高本
司冦布爲周最謂周君曰
君使人告齊王
以周最不肯爲太子也
臣爲君不取也
爲周爲君于僞反
下爲齊同
○
高誘曰
司寇布周臣也
函冶氏爲齊太公
買良劍
公不知善
歸其劒
而責之金
越人請買之千金
折而不賣
將死而屬其子曰
必無獨知
折食列反
屬音燭
○
高誘曰
齊太公
田常孫田和也
始代呂氏爲齊侯
號曰太公
函姓
冶官名也
因以爲氏
知鑄冶
曉鐵理
能相劒
太公不知其劒善
古歸之
而責其劒買金
愚謂
秦以一鎰爲一金
鎰二十兩
折
荀子折閱之折
損也
千金猶未盡其本賈
故折損而不賣與越人也
越人亦未爲眞知其良也
蓋函冶氏獨知其良
終身不賣
至死悔悟
故戒其子曰
凡有售
必使衆知其良
不可獨知也
今君之使最爲太子
獨知之契也
天下未有信之者也
關君長曰
兩契相合爲信
今君立最爲太子
是獨知爲信
故天下未有信之者也
愚謂
猶函冶氏獨知良劒也
臣恐齊王之爲君實立果
而譲之於最
以嫁之於齊也
君爲多巧
最爲多詐
關君長曰
讓之於最爲太子
乃所謂信貨也
穆文凞曰
布之爲最游說
不足道
然謂太子不可獨知
則深有得于重國本之道焉
［考異］
爲君之爲
坊本作爲
無齊下之也字
果一本作最
高本無於齊之於字
○
補正
［函冶氏］
函
鎧也
冶
鑄也
函冶氏世業鑄鎧者
○
越人請買之千金
折而不賣
吳師道云
高注云
雖千金
猶未盡其本價
故折其錢而不賣
折爲折閱義
案姚校本高注云
故折其不賣與越人也
其字下分行細書曰
錢劉下有劍字
錢謂錢本
吳誤以姚校爲高注
然解爲折閱則得之
折閱見荀子折損也
閱數也
謂折損價數
高注其下闕文
疑是價字
○
讓之於最
以嫁之齊也
鮑本齊上衍於字
秦令樗里疾以車百乘入周
周君迎之以卒
甚敬
令力呈反
乘繩證反
下同
高誘曰
疾
秦公子名也
其里有大樗樹
因號樗里子也百人爲卒
甚敬
敬樗里疾也
楚王怒
譲周以其重秦客
高誘曰
楚王
懷王也
一曰
頃襄王之子
懷王之孫也
怒周敬重秦客
故責讓之也
游騰謂楚王曰
昔智伯欲伐厹由
遺之大鍾
載以廣車
因隨入以兵
c卒亡
無備故也
厹音求
遺唯季反
卒子律反
○
高誘曰
游騰
周臣也
智伯
晉卿
智襄子孫也
厹由
狄國
或作仇首也
廣
大車也
厹由貪大鐘之賂
開道至晉
以受鐘
智伯随入兵
伐而取之也
桓公伐蔡也
號言伐楚
其實襲蔡
高誘曰
桓歸蔡姫未絕
蔡人嫁之
故伐蔡也
不欲令蔡知
故詐言誅楚也
愚謂
號猶名也
事見僖二年左傳
今秦虎狼之國也
兼有吞周之意
使樗里疾以車百乘入周
周君懼焉
以蔡厹由戒之
故使長兵在前
强弩在後
名曰衞疾
而實囚之
周君豈能無愛國哉
恐一日之亡國而憂大王
楚王乃悅
高誘曰
秦欲呑滅諸侯
故謂虎狼國也
恐不敬其使
一日之中
以滅亡國
而爲大王憂也
穆文凞曰
游騰對楚
雖則權辭
實爲防變之策
衞疾實囚
何其婉而切也
［考異］
坊本今秦下無者字
戒作惑
囚之下無也字
一本日作旦
○
［補正］
以蔡厹由戒之
高注云
戒以二國爲戒也
姚宏不言有異文
鮑本作惑之
非也
○
名曰衞疾而實囚之也
鮑本無也字
雍氏之役
韓徴甲與粟於周
高誘曰
雍
韓別邑也
楚攻韓圍雍氏
故曰役
役事也
韓召兵及糧於周也
周君患之告蘇代
蘇代曰
何患焉
代能爲君令韓不徴甲與粟於周
又能爲君得高都
周君大悦曰
子苟能
寡人請以國聽
爲于僞反
令力呈反
○
蘇代蘇秦弟
高都
韓邑
聽從也
蘇代遂往見韓相國公中曰
公不聞楚計乎
昭應謂楚王曰
韓氏罷於兵
倉廩空
無以守城
吾攻之以饑
不過一月必拔之
相息亮反
罷音疲
○
高誘曰
韓公侈爲相國也
昭應
楚將
鮑彪曰
得城曰拔
如拔物然
愚謂
此代述昭應之言也
今圍雍氏
五月不能拔
是楚病也
楚王始不信昭應之計矣
今公乃徴甲與粟於周
此告楚病也
昭應聞此
必勸楚王
益兵守雍氏
雍氏必拔
病困也
始
初先也告楚病
猶告病於楚也
守謂圍守而不去
公中曰
善
然吾使者已行矣
代曰
公何不以高都與周
公中怒曰
吾無徴甲與粟於周
亦已多矣
何爲與高都
代曰
與之高都
則周必折而入於韓
秦聞之
必大怒而焚周之節
不通其使
是公以弊高都
得完周也
何不與也
使所吏反
○
多猶過當也
折屈也
謂屈節合韓也
節
符信
行者所執也
弊破也
公中曰
善不徴甲與粟於周
而與高都
楚卒不拔雍氏而去
卒子律反
○
穆文凞曰
無徴甲粟
所以不示楚病
與之高都
所以激秦之怒
上策易識
下策難見
故公中始怒
而終善之
［考異］
坊本中作仲
弊作敝
薛公以齊
爲韓魏攻楚
又與韓魏攻秦
而藉兵乞食於西周
爲于僞反除爲和餘皆同
藉在夜反
下同
○
薛公
孟嘗君田文也
韓慶爲西周
謂薛公曰
君以齊爲韓魏攻楚
九年取宛葉以北
以强韓魏
今又攻秦以益之
韓魏南無楚憂
西無秦患
則地廣而益重
齊必輕矣
夫本末更盛虚實有時
竊爲君危之
宛於袁反
葉舒涉反
夫音扶
更音康
○
韓慶
西周臣也
言ニ國强大
則齊必危矣
君不如令弊邑陰合於秦
而君無攻
又無藉兵乞食
君臨函谷
而無攻
令弊邑以君之情謂秦王
曰薛公必不破秦以張韓魏
所以進兵者
欲王令楚割東國
以與齊也
秦王出楚王懐以爲和
令力呈反
下同
○
上無攻
謂無攻周
下無攻
謂無攻秦
函谷
關名
張大也
東國
楚之東地近齊南境者
出猶歸也
是時張儀誘楚懷王會秦
秦留之
言秦歸楚王
以與齊和也
君令弊邑以此惠秦
秦得無破
而以楚之東國自免也
必欲之
楚王出必德齊
齊得東國
而益强
而薛世世無患
秦不大弱
而處之三晉之西
三晉必重齊
處昌呂反
○
三晉
韓魏趙
本皆晉卿
分晉而君之
故曰三晉
言三晉畏秦
故重齊也
薛公曰
善
因令韓慶入秦
而使三國無攻秦
而使不藉兵乞食於西周
三國
齊魏韓也
［考異］
坊本無年下而字
以强之以作爲
合於之於作爲
高本無不破之不字
坊本齊也之也作而
惠作患
無章末西字
○
補正
薛公必破秦以張韓魏
所以進兵者
欲王令楚割東國以與齊也
秦王出楚王以爲和
君令弊邑以此忠秦
鮑據孟嘗君傳
必上補不字
改也爲而
是也
忠傳作惠
周弱而秦强
恐不當言惠
作忠極爲允當
鮑亦依史改爲惠
非也
坊本忠誤患
三國攻秦反
西周恐魏之藉道也
藉在夜反
○
三國齊魏韓也
反還也
魏道西周
西周有供給之費
故恐也
爲西周謂魏王曰
楚宋不利秦之徳三國也
彼且攻王之聚以利秦
爲于僞反
○
德謂荷恩也
吳師道曰
三國不攻秦而解
故秦德之
秦德之
則和而不利於楚宋
邑落曰聚
愚謂
楚宋爲秦報伐魏而利之也
魏王懼
令軍設舍速東
令力呈反
○
關君長曰
設疑作毀
蓋毀壞軍舎東去
○
補正
令軍設速東
欲窮日之力而東
故過邑不宿
逢曠野
則設軍次而宿
［考異］
韓魏易地
西周弗利
利便也
樊餘謂楚王曰
周必亡矣
韓魏之易地
韓得二縣
魏亡二縣
所以爲之者
盡包二周
多於二縣
九鼎存焉
盡津忍反
○
樊餘
周臣也
鮑彪曰
易地
則魏亦有得
而獨言亡者
亡多於得也
且魏有南陽鄭地三川
而包二周
則楚方城之外危
韓兼兩上黨
以臨趙
卽趙羊腸以上危
上黨壺闗有
故易成之日
楚趙皆輕
以上之上時掌反
○
南陽
在晉山南河北
故曰南陽
鄭地
鄭國之地
時亡而屬韓
三川
河洛伊
秦拔成皐滎陽
初置三川郡
方城
山名
上黨兩屬韓魏
今韓幷得之
故曰兼兩上黨
羊腸
趙險塞名也
山形屈折
狀如羊腸
楚王恐
因趙兵以止易也
恐丘勇反
［考異］
曾本餘下有爲周字
坊本因趙下有兵字
章末無也字
○
補正
楚王恐因趙以止易也
鮑本趙下有兵字
案此直與趙謀
使之止易地耳
未必用兵
鮑本非
秦攻魏將犀武軍於伊闕
進兵而攻周
將子匠反
○
秦攻之攻疑敗誤下章可以矣
水經注
禹疏龍門以通水
兩山相對若闕
故謂之伊闕
蓋犀武欲救周軍于此
而秦撃而敗之
遂進兵
而攻周也
爲周最謂李兊曰
君不如禁秦之攻周
趙之上計
莫如令秦魏復戰
○
鮑彪曰
李兊
趙司寇
禁猶止
趙魏鄰也
魏有秦兵
則趙無事
今秦攻周而得之
則衆必多傷矣
秦欲持周之得
必不攻魏
秦若攻周而不得
前有勝魏之勞
後有攻周之敗
又必不攻魏
得猶勝也
前
前日也
勝魏之勞
謂敗犀武之軍
後
後日
也
今君禁之
而秦未與魏講也
而全趙令其止必不敢不聽
是君却秦而定周也
講話也
魏敗秦勞
而趙獨全
故曰全趙
言以全趙止勞秦之攻周也
秦去周
必復攻魏
魏不能支
必因君而講
則君重矣
支猶拒也
言魏必因李兊而與秦和
若魏不講而疾支之
是君存周
而戰秦魏也
重亦盡在趙
關君長曰
疾者
急速
强壯之謂
○
補正
秦欲待周之得
必不攻魏
欲待周之得
欲待得周也
凡古書當先言
而後言之
必下一之字以間之
淺之爲丈夫
爲淺丈夫也
小人之使爲國家
使小人爲國家也
此之謂
謂此也言秦待得周國
然後攻他國
未得周
必不攻魏也
鮑改待爲持
訓爲保
非也
犀武敗於伊闕
周君之魏求救
魏王以上黨之急辭之
魏之救兵敗
而秦兵遂進而攻周
故周君之魏求救
而魏王以上黨被兵急
辭而不救之也
周君反
見梁囿而樂之也
樂音洛
下同
○
梁
魏都也
囿者
藩育鳥獸之所
綦母恢謂周君曰
溫囿不下此而又近
臣能爲君取之
爲于僞反
下爲王同
○
綦母恢
周臣怨魏
故爲王患之也
周君謀主也
而設以國爲王扞秦
而王無之扞也
臣見其必以國事秦也
按昭九年左傳
王曰
我在伯父
猶民人之有謀主也
杜預曰
周爲共主
天下所宗
故曰謀主也
此稱周君者
蓋是時周王徒守虛位
威權策謀
盡在周君故也
設以國
謂陳設國兵也
扞禦也
言周爲魏禦秦
而魏不爲周扞禦
此其所以怨也
秦悉塞外之兵
與周之衆
以攻南陽
而兩上黨絶矣
塞先代反
○
吳師道曰
是時魏上黨被兵
若周秦攻南陽
則魏又當禦其攻
而上黨絕
愚謂
兩字疑衍
此其所以爲王患也
魏王曰
然則奈何
綦母恢曰
周君形不好小利
形猶勢也小利
事秦而好小利
今王許戍三萬人
與温囿
周君得以爲辭於父兄百姓
而私元作利溫囿以爲樂
必不合於秦
好呼報反
○
形
形勢也
猶曰爲人也
事秦而好小利六字疑誤衍
戌
守邊也
百姓
百官也
私猶愛也
言周君爲人不好小利
不可以小利解怨
今王許戌與囿
周君得以爲辭於父兄百官
而愛溫囿以爲樂
必不合於秦
是可以解怨也
臣嘗聞溫囿之利
計歳八十金
周君得溫囿
其以事王者
歳百二十金
是上黨無患
而贏四十金
八十金
魏人貢其上之數
百二十金
周許魏之數
周得戌與囿
不與秦攻南陽
則魏得
幷力上黨
故無患
贏
有餘賈利也
與八十金之囿
而得百二十金
故曰贏四十金
故曰贏四十金
此言不獨可以解怨
而於魏亦便也
魏王因使孟卯致溫囿於周君而許之　
戍也　　　　　　　　
［考異］
高本無爲君之君字
坊本私作利
高本無計字
坊本無章末也字
○
補正
不怨且誰怨王
且將也
言周君而不怨王
將誰怨王也
鮑本王作乎
蓋以意改之
○
周君謀主也
而設以國爲王扞秦
周君與韓疑扞秦而已
而稱之爲謀主者
欲甚言魏過也
設
立也
以國謂盡國力
言周本無事
設立盡國力以爲王扞禦强秦之策
不復顧存亡也
○
周君得以爲辭於父兄百姓
而私溫邑以爲樂
周君爲魏扞秦
秦將攻周
父兄百官皆尤周君
今若許戌三萬人
周君以此辭於父兄百官
又私愛溫囿
勢必不合於秦也
私姚校本亦作利
云錢作私
高注云
私愛也
是高本原作私矣
今從錢本
犀武敗
周使周足之秦
周足
周相
或謂周足曰
何不謂周君
曰臣之秦
秦周之交必惡
主君之臣
又秦重
而欲相者
且惡臣於秦
而臣爲不能爲使矣
臣願免而行
君因相之
彼得相
不惡周於秦矣
相息亮反
下同
使所吏反
○
主君
指周君也
按昭二十九年左傳
齊侯唁公稱主君
子家子曰
齊卑君矣
注云
比公於大夫
此書稱周君
或爲謀主
或爲主君
或爲大王
當時稱呼錯亂
不可準以禮也
又字疑必字殘剩
爲
使也
楚懷王策
爲其行人請魏之相
臣爲不能使
猶使臣不能使也
趙孝成王策
葺之軸令折矣
言周之臣
必秦重之
而欲相者
見其重之
且惡臣於秦
而使臣不能使矣
欲以代臣爲相
是其周秦之交
所以必惡也
臣願免相而行
君因相其欲者
彼已得相
不惡周於秦矣
此或敎周足
謂周君語也
君重秦
故使相往
行而免
是輕秦也
公必不免
行而免
言將行而免相
公言是而行
交善於秦
是公之成事也
交惡於秦
不善於公者
補者字且誅矣
周君以爲此人惡周於秦
故誅也
以上或與周足相謀語也
［考異］
爲不能使
坊本作不能爲使
是輕
高本坊本共作且輕
今從一本
是公
高本作且公
成事
坊本作事成
○
補正
而臣爲不能使矣
爲于僞反
言臣以爲惡臣於秦之故將不能使於秦矣
鮑移爲字於使上
非也
○
且公之事成也
交惡於秦
不善於公
且誅矣
事
使事也
言公言是而行
不唯交善於秦
且公之成使事也
彼欲相者
交必惡於秦
又不爲君所善
必將誅矣
鮑改且爲是
倒置成事
公下補者字
皆非
上文且輕秦也
鮑亦改且爲是
所改似長
姑從之
蘇厲謂周君曰
敗韓魏
殺犀武
攻趙
取藺離石祁者
皆白起
是攻用兵
又有天命也
敗必邁反
○
蘇厲亦蘇秦弟也
鮑彪曰
藺及離石
屬西河
祁屬太原
白起
秦將武安君也
愚謂
攻善也
言白起善用兵
又有天命之助也
今攻梁
梁必破
破則周危
君不若止之謂白起
曰楚有養由基者
善射
去柳葉者百步而射之
百發百中
左右皆曰
善
有一人過曰
善射
可教射也矣
養由基曰
人皆善
子乃曰可敎射
子何不代我射之也
客曰
我不能敎子支左屈右
夫射柳葉者
百發百中
而不以善息
少焉氣力倦
弓撥矢鉤
一發不中
前功盡矣
今公破韓魏
殺犀武
而北攻趙取藺離石祁者
公也
公之功甚多
今公又以秦兵出塞
過兩周踐韓
而以攻梁
一攻而不得
前功盡滅
公不若稱病不出也
射之者柳之射食亦反
過音戈
中丁仲反
夫音扶
塞先代反
盡滅之盡津忍反
○
支左屈右
謂左手張支弓
右手屈持筈也
撥反
鉤曲也
公破之公恐衍
［考異］
也矣
劉本錢本共無也字
人皆下共有曰字
不以高本作不已
○
補正
是攻用兵
高訓是爲實
是寔通
寔實古今字
故高轉是爲實
鮑吳不訓是字
則讀如字
高義差優
攻高訓巧
吳讀爲工
求之聲類
吳說是也
○
善射可敎射也矣
集本劉本錢本無也字
是也
○
養由基曰
人皆善
劉本錢本皆下有曰字
是也
楚兵在山南
吾得將爲楚王屬怨於周
爲于僞反
屬音燭
○
山南
周之山南
吾得
楚將也
關君長曰
楚兵在近
而周不通使
吾將攻之
故曰屬怒
或謂周君曰
不如令太子將軍正
迎吾得於境
而君自郊迎
令天下皆知君之重吾得也
因泄之楚
曰周君所以事吾得者
器必
名曰謀楚
王必求之
而吾得無效也
王必罪之
令力呈反
將讀如與
名銘同
○
軍正
軍吏
見史記司馬穰苴傳
泄之楚
謂漏其言使楚聞之也周與吾得謀楚
故名器云然也
效致也
［考異］
坊本怒作怨
諸本器下有必字
今從一本
一本作器必多且歸楚
○
補正
吾得將爲楚王屬怒於周
高云
吾得
楚將也
吾當爲五
鮑改爲伍
蓋以吾得爲伍奢之後也
不知伍奢伍尙之伍
古皆爲伍
高注是也
屬朱戌切
注也
注怒於周
謂伐周以泄憤鮑訓屬爲連
改怒爲怨
文氣萎苶
楚請道於二周之閒
以臨韓魏
周君患之
高誘曰
臨猶伐也
蘇秦謂周君曰
除道屬之於河
韓魏必惡之
齊秦恐楚之取九鼎也
必救韓魏而攻楚
楚不能守方城之外
安能道二周之閒
若四國弗惡
君雖不欲與也
楚必將自取之矣
屬音燭
惡鳥路反
○
洪邁曰
除治也
言治道迎楚師也
愚謂
韓魏惡楚假道於周
齊秦恐楚伐韓魏
還取九鼎也
方城
楚塞也
四國
齊秦韓魏也
與
謂與鼎也
［考異］
上二周坊本作兩周
蘇秦作蘇子
秦召周君
周君難往
難乃旦反
○　　　　　　　　
難往
不欲往也
或爲周君
謂魏王曰
將以使攻魏之南陽
王何不出兵於河南
周君聞之
將以爲辭於秦而不往
周君不入秦
秦必不敢越河而攻南陽　　
爲周之爲于僞反
○
爲辭
謂以魏兵在河南爲辭也
周君之秦
謂周最曰
不如譽秦王之孝也
因以原爲太后養地
秦王太后必喜
是公有秦也
交善
周君必以爲公功
交惡
勸周君入秦者
必有罪矣
譽音餘
養羊尙反
○
謂
或謂也
原
周邑也
太后
昭王母宣太后也
養地
供養之地
湯沐邑也
有秦
猶得秦也
勸周君入秦者
周最也
言周君入秦
交善
則固最之功也
交惡
則最必得罪
故不如譽孝入原得秦也
○
補正
因以應爲太后養地
周本紀亦作應
鮑本作原
案索隱云
戰國策作原
則其謬不刱於鮑
唐以前已有誤會高注以改舊注者
高注云
原周邑地
原元通
應後屬秦范睢以封
高恐人爲周君勸昭王
以秦邑爲太后養地
故於應字下注云
原周邑也
言應元周邑
周君以爲太后養地
不謂原是周邑名
讀高注者
以原爲邑名
以正文應爲誤
遂改爲原耳
淺人强爲解事
往々如此
實古書之一厄也
地理志云
應今潁川父城縣應郷是也
其爲周邑無疑
周君入秦
在秦昭十七年
四十一年
秦廢太后
封范睢於應
明秦封范睢之應
卽周爲太后養地之應也
索隱既以此應爲原
以封范睢者
爲臨晉應卿
謬甚
秦欲攻周
周最謂秦王曰
爲王之國計者
不攻周
攻周
實不足以利國
而聲畏天下
不攻周
猶言可無攻周也
實
謂土地人民
聲
名也
言周地褊小
得之不足以利國
而攻天子之名
見畏忌於天下也
天下以聲畏秦
必東合於齊
兵弊於周
而合天下於齊
則秦孤而不王矣
王于況反
○
弊
罷也
是天下欲罷秦
故勸王攻周
秦與天下俱罷
則令不横行於周矣
罷音疲
○
倶
同也
言秦攻周而疲
與天下之疲者同
則威令不縱横行於周矣
［考異］
王之國計
坊本作國之計
○
補正
令不横行乎周矣
高云横行東行
案東西爲横
鮑云無畏忌
非
宮他謂周君曰
宛恃秦而輕晉
秦飢而宛亡
他徒多反
宛於袁反
○
宮他
周臣
穀不熟
曰飢
秦飢
不能救宛
故晉滅之
鄭恃魏而輕韓
魏攻蔡而鄭亡
魏攻蔡不得救鄭
故韓滅之
邾莒亡於齊
陳蔡亡於楚
齊閔王策
莒恃越自滅
蔡恃晉而亡
邾陳未詳恃何國
按史記
邾莒皆楚滅之
而此曰亡於齊
若作蘇
與下句複
未知孰是
此皆恃援國
而輕近敵也
今君恃韓魏而輕秦
國恐傷矣
君不如使周最
陰合於趙以備秦
則不毁
援于眷反
○
言國不毀傷也
［考異］
攻蔡
坊本作攻秦






　　


